Мы къэдгъэлъэгъогъэ щысэхэм нафэ къашIырэр орфографие хэбзэ гъэуцугъэхэу джыдэдэм тиIэхэм интердиалект шъуашэкIэ тызаджэхэрэр къызэрэхамыубытэхэрэр ары. Джащ тетэу ахэр литературабзэм щыщы хъухэрэп. Литературнэ вариантхэуи плъытэнхэу щытхэп, сыда пIомэ литературабзэм щыщхэп. Интердиалект шъуашэхэр диалектизмэхэр зэрэзэутэкIхэрэм къытыгъэхэу диалект пстэумэ янэшанэхэу щытых ыкIи литературабзэмрэ диалектхэмрэ агурэ чIыпIэр аубыты.